C 125/274
DA
Den Europæiske Unions Tidende
5.4.2023
Tirsdag den 13. september 2022
Ændring 213 Forslag til forordning Artikel 28 — stk.
1 Kommissionens forslag
Ændring
1.
Kommissionen samarbejder med producentlande, der er berørt af denne forordning, om at udvikle partnerskaber og samarbejde med henblik på i fællesskab at bekæmpe skov­ rydning og skovforringelse.
Sådanne partnerskaber og samar­ bejdsmekanismer fokuserer på bevarelse, genopretning og bæredygtig udnyttelse af skove, skovrydning, skovforringelse og omstilling til bæredygtige metoder i forbindelse med råvareproduktion, -forbrug, -forarbejdning og -handel.
Partner­ skaber og samarbejdsmekanismer kan omfatte strukturerede dialoger, støtteprogrammer og foranstaltninger, administrative ordninger og bestemmelser i eksisterende aftaler, der sætter producentlandene i stand til at gennemføre omstillingen til en landbrugsproduktion, der kan medvirke til at sikre, at relevante råvarer og produkter kan overholde kravene i denne forordning.
Sådanne aftaler og deres effektive gennemførelse tages i betragtning som led i benchmarkingen i henhold til forordningens artikel 27.
1.
I en koordineret tilgang samarbejder Kommissionen og medlemsstaterne med producentlande, der er berørt af denne forordning, lokale myndigheder og interesserede parter, navnlig dem, der eksporterer betydelige mængder af de råvarer, der er opført i bilag I, herunder gennem anvendelse af eksisterende og fremtidige partnerskaber og frihandelsaftaler og tilpasning af eksisterende støtteværktøjer for i fællesskab at tackle de grundlæggende årsager til skovrydning, skovforringelse og omlægning af skov.
Sådanne partnerskaber og samarbejdsme­ kanismer skal støttes med tilstrækkelige ressourcer og skal fokusere på bevarelse, genopretning og bæredygtig udnyttelse af skove, skovrydning, skovforringelse, omlægning af skov og omstilling til bæredygtige metoder i forbindelse med råvarepro­ duktion, -forbrug, -forarbejdning og -handel, god forvaltning samt beskyttelse af rettigheder og levevilkår såvel som eksistensgrundlag for skovafhængige samfund, herunder oprindelige folk, lokalsamfund, andre rettighedshavere i sæd­ vaneretlige ordninger for jordbesiddelse og mindre landbrugere.
Partnerskaber og samarbejdsmekanismer kan omfatte, men er ikke begrænset til strukturerede dialoger, finansielle og tekniske støtteprogrammer og foranstaltninger, administrative ordninger, der sætter producentlandene og dele heraf i stand til at gennemføre omstillingen til en landbrugsproduktion, der kan medvirke til at sikre, at relevante råvarer og produkter kan overholde kravene i denne forordning.
Kommissionen sikrer, at oprindelige folk, lokalsamfund og civilsamfundet inddrages i udviklingen af fælles køreplaner.
De fælles køreplaner baseres på milepæle, der aftales med lokale interessenter.
Kommis­ sionen skal navnlig samarbejde med producentlande for at fjerne juridiske hindringer for deres overholdelse, herunder national forvaltning af jordbesiddelse og databeskyttelseslov­ givning.
Formålet med disse partnerskaber er at udvikle fælles køreplaner, herunder vedvarende dialog og samarbejde, navnlig med lande og dele af lande, der er udpeget som højrisikolande, med det formål at støtte deres fortsatte forbedring hen imod den standardrisikokategori, der er omhandlet i artikel 27.
Partnerskaber og samarbejdsmekanismer skal være særligt opmærksomme på mindre landbrugere for at sætte disse mindre landbrugere i stand til at overgå til bæredygtige landbrugs- og skovbrugspraksisser og opfylde kravene i denne forordning, herunder ved at muliggøre tilstrækkelige og brugervenlige oplysninger.
Der skal være tilstrækkelige finansielle midler til rådighed til at opfylde mindre land­ brugeres behov.